Haraldshaugen i tidligere Skåre kommune
En grensestein på den tidligere grensen mellom Haugesund og Skåre 
**Skåre** er en tidligere selvstendig kommune i Rogaland fylke. Fra 1837 var Skåre del av Torvastad formannskapsdistrikt.

Skåre ble skilt ut fra Torvastad som egen kommune den 1. november 1881. Skåre hadde ved etableringen 1 665 innbyggere.

Den 1. januar 1911 ble en del av Skåre med 3 847 innbyggere overført til Haugesund kommune. Den 1. januar 1958 ble resten av Skåre kommune med en befolkning på 6 772 slått sammen med Haugesund kommune. På dette tidspunktet hadde Skåre en geografisk utstrekning på 68 km2. Før sammenslåingen omkranset Skåre kommune store deler av Haugesund. Særlig da de nordligste områdene møt grensen til dagens Vestland fylkeskommune. Store deler av øyene utenfor Haugesund tilhørte Skåre kommune, deriblant øya Røvær.

Skåre kirke
-----------

Skåre kirke er Haugesunds eldste nåværende kirke, og brukes i dag som kulturkirke. Det vil si at det arrangeres konserter og andre kulturarrangement i kirken.
Skåre var en del av Torvastad og Skåre prestegjeld, som hadde felles kirke med menigheten i Haugesund. Midt på 1800-tallet ble det besluttet å rive den eksisterende trekirken fra 1626, fordi den var blitt for liten. I 1858 stod nye Skåre kirke ferdig på samme sted.

Haraldhaugen riksmonument
-------------------------

Om lag tre kilometer utenfor Haugesund sentrum ligger Haraldshaugen, et riksmonument som ble reist i 1872 for å markere at det var tusen år siden Norge ble samlet til ett rike etter slaget i Hafrsfjord i 872. Monumentet ble tegnet av arkitekt Christian Christie. Det er en stor gravhaug omgitt av en mur i granitt med 29 bautasteiner som representerer de 29 gamle, norske fylkene. På toppen av haugen står en 17 meter høy obelisk hugget i granitt. Ved foten av obelisken er monumentet smykket av fire bronserelieffer som skildrer viktige scener fra Harald Hårfagres liv.

Folketall i Skåre 1855-1950| År | Folketall |
| --- | --- |
| 1855 | 1 441 |
| 1665 | 1 686 |
| 1875 | 1 665 |
| 1890 | 2 042 |
| 1900 | 2 722 |
| 1910 | 5 625 |
| 1920 | 3 671 |
| 1930 | 3 570 |
| 1946 | 4 371 |
| 1950 | 5 071 |
| Tallene fra 1855 til 1875 er sognetall |

  


Kommunestyrer og ordførertilhørighet 1934-1947| År | Ap | Bondepartiet | Høire | KrF | Venstre og radikale folkeparti | Lokal Liste | Ordførerer |
| --- | --- | --- | --- | --- | --- | --- | --- |
| 1934 |  |  |  |  |  |  | Venstre |
| 1937 | 4 | 3 | 1 |  | 7 | 1 | Svein Steinsnes, Bondepartiet |
| 1945 | 8 |  |  |  | 2 | 6 | Arbeiderpartiet |
| 1947 | 7 | 2 |  | 1 | 3 | 3 | Bondepartiet |

Referanser
----------

1. ↑  «Skåre kommune – lokalhistoriewiki.no». *lokalhistoriewiki.no*. Besøkt 1. februar 2020.
2. 1 2  Thorsnæs, Geir (8. august 2017). «Skåre». *Store norske leksikon* **(norsk)**. Besøkt 1. februar 2020.
3. ↑  «Skåre kirke». *Haugalandmuseet*. Besøkt 3. februar 2020.
4. ↑  «Norges Riksmonument - Kulturminne in Haugesund, Haugesund». *Haugesund & Haugalandet AS*. Besøkt 3. februar 2020.
5. ↑   Hentet 3. feb. 2020
6. ↑   Hentet 3. feb 2020
7. ↑   Hentet 3. feb. 2020
8. ↑  «O.R.Sakfører ny ordførar i Skåre». *Haugesunds avis*. 01.12.1937. s. 2.
9. ↑   Hentet 3. feb. 2020
10. ↑   Hentet 3. feb. 2020

|  |  |
| --- | --- |
| Oppslagsverk/autoritetsdata | Store norske leksikon
 |